Държавен вестник, бр. 61, 2024 г., стр. 83

БРОЙ  61	
Д Ъ Р Ж А В Е Н  В Е С Т Н И К 	
СТР.  83   
4.1. Статичен метод на дезинфекция с из­
ползване на питейна вода и добавяне на биоцид 
(дезинфектант)
При статичния метод дезинфектиращият 
разтвор изцяло запълва съоръжението или 
тръбния участък. За приготвянето му се из­
ползват биоциди с концентрация в съответствие 
с условията на издаденото разрешение на 
съответния биоцид и при вземане предвид на 
препоръчаната максимално допустима кон­
центрация в БДС EN 805. За подаването на 
дезинфекциращия разтвор може да се използва 
технологичната схема, показана на фиг. 4.
Фиг. 4. Инсталация за дезинфекция на тръбен 
участък с използване на водата и налягането на 
водопроводната мрежа
Времето за контакт е в съответствие с 
условията на издаденото разрешение на съот­
ветния биоцид и зависи от концентрацията на 
дезинфекциращия разтвор, но при този метод 
не може да бъде по-кратко от 12 часа.
4.2. Динамичен метод на дезинфекция с из­
ползване на питейна вода и добавяне на биоцид 
(дезинфектант) – метод на охлюва
Дезинфекцията се извършва, като дезинфек­
ционният разтвор се подава в пълен с питейна 
вода водопровод. За целта се използва предназна­
чено за контакт с питейна вода специализирано 
оборудване с разпръскващо дезинфекционен 
разтвор устройство, което се придвижва бавно 
по дължина на тръбния участък. Количеството, 
концентрацията и скоростта на придвижване 
на подаващото дезинфекционния разтвор ус­
тройство се определят в проекта при вземане 
предвид на условията на издаденото разрешение 
на съответния биоцид.
4.3. Дезинфекция при реконструкция, ос­
новно обновяване или основен ремонт на 
водопроводен участък
При реконструкция, основно обновяване 
или основен ремонт на водопроводен участък 
трябва да се влагат чисти или дезинфектирани 
строителни продукти. Не трябва да се допуска 
навлизането на вода от изкопа в тръбата. След 
завършване на строително-монтажните работи 
водопроводният участък се дезинфекцира при 
вземане предвид на условията на издаденото 
разрешение на съответния биоцид, като се 
препоръчва използването на биоциди (дезин­
фектанти) с максимално допустими концентра­
ции, съгласно БДС EN 805 и време за контакт 
най-малко 1 час. 
4.4. Дезинфекция на филтри, утаители, 
смесители и други съоръжения с малък обем
Дезинфекцията на съоръженията на пре­
чиствателните станции за питейни води се 
извършва в съответствие с чл. 243, ал. 2.
Ако не е указано друго в проекта, дезин­
фекцията на отделни филтри след зареждането 
им с филтърен пълнеж, утаители, смесители 
и резервоарите под налягане с малък обем 
може да се извърши, като същите се напъл­
ват с дезинфекционен разтвор с концентрация 
75 – 100 mg/l активен хлор. След контакт в 
продължение на не по-малко от 5 – 6 часа 
хлорният разтвор се източва през изпразни­
телната система на съоръжението, след което 
се извършва цялостно промиване дотогава, 
докато се достигнат качествата на питейната 
вода с 0,3 – 0,4 mg/l остатъчен хлор. 
4.5. Дезинфекция на резервоари и други 
съоръжения с голям обем
Дезинфекция на пречиствателните станции 
за питейни води се извършва в съответствие 
с чл. 243, ал. 2. 
Ако не е указано друго в проекта, за дезин­
фекцията на отделни съоръжения с голям обем 
се допуска използването на метод чрез пръскане 
на стените, които са в контакт с питейната 
вода с разтвор съдържащи хлорни биоциди с 
концентрация на активен хлор 200 – 250 mg/l. 
Препоръчителната доза на разтвора е от 0,3 до 
0,5 литра на 1 m2 от вътрешната повърхност 
на съоръжението. Препоръчителното време 
за контакт на слоя дезинфекционен разтвор 
върху стените на съоръжението е между 1 и 
2 часа. След това дезинфекцираните повърхнос­
ти трябва да се измият с чиста питейна вода, 
отстранявайки продуктите на дезинфекцията. 
Работата трябва да се извършва, като се използ­
ват специални дрехи, гумени ботуши и газови 
маски, преди да се влезе в съоръжението.
5. Промиване след дезинфекция
Промиването след дезинфекция се осъщест­
вява аналогично на това, дадено в т. 3.1. 
6. Вземане на водни проби
Пробите за микробиологични анализи трябва 
да са представителни за съответния елемент 
на водоснабдителната система. 
В случай на тръбопроводи, след като проми­
ването след дезинфекция е завършено, пробите 
трябва да се вземат, както следва:
· в края на тръбния участък;
· в случай на разклоняване на тръбопрово­
да – в краищата на разклонените водопроводни 
участъци;
· в случай на дълъг водопровод – в края и 
през определено разстояние на участъка.
В случай на резервоари за питейна вода е 
препоръчително пробите да се вземат от дъл­
бочина около 1 m.
При вземане на проби се определя концен­
трацията на биоцида (дезинфектанта), която не 
трябва да надвишава нормативно определената 
за съответния елемент на водоснабдителната 
система.